बिहार आजु अपना स्थापना के १०१वाँ सालगिरह मनावत बा. एह दिन अनेके कार्यक्रम आयोजित कइल जाई. पटना गाँधी मैदान में होखे वाला कार्यक्रम के उद्घाटन मुख्यमंत्री नीतीश कुमार आजु साँझे करीहें. तीन दिन चले वाला एह समारोह ला अनेके विभाग आपन आपन पंडाल लगवले बाड़न. कई जगहा नाच, संगीत, नाटक, फिलिम शो, कवि सम्मेलन, मुशायरा वगैरह करावल जाई. भोजपुरी कलाकारन के शिकायत बा कि सरकार बिहार के कलाकारन के अनदेखी करत दोसरा राज्यन से कलाकारन के बोलवले बिया.
